Svešie

"Svešie" () ir 1986. gada ASV un Apvienotās Karalistes kopražojuma zinātniskās fantastikas asa sižeta filma. Filmas režisors un scenārija autors ir Džeimss Kemerons, galveno lomu atveido Sigurnija Vīvere. Šis ir turpinājums 1979. gada filmai "Svešais" un ir filmu cikla otrā filma. Filmas darbība risinās tālā nākotnē, un tajā Elena Riplija (Vīvere), vienīgā, kas izdzīvojusi citplanētiešu uzbrukumā viņas kuģim, pārtrūkstot sakariem ar cilvēku koloniju uz Mēness, kur viņas apkalpe pirmo reizi sastapās ar citplanētiešiem, Riplija piekrīt atgriezties vietā kopā ar koloniālās jūras kājnieku vienību, lai veiktu izmeklēšanu. Otrā plāna lomas atveido Maikls Bīns, Pols Raizers, Lānss Henriksens un Kerija Henna.

Neskatoties pirmās filmas panākumiem, tā turpinājuma izstrādei bija nepieciešami vairāki gadi, saistībā ar notiekošajām tiesas prāvām, 20th Century Fox entuziasma trūkumu un atkārtotas vadības maiņām. Lai gan Kemerons bija salīdzinoši nepieredzējis, 1983. gadā viņu nolīga sarakstīt scenāriju filmai "Svešie", pamatojoties uz viņa scenārijiem filmām "Terminators" (1984) un "Rembo 2" (Rembo: First Blood Part II, 1985). Projekts atkal apstājās, līdz jaunais Fox vadītājs Lorenss Gordons atsāka turpinājuma izstrādi. Ar aptuveni 18,5 miljonu ASV dolāru lielu budžetu filmēšana sākās 1985. gada septembrī un noslēdzās 1986. gada janvārī.

Filmas "Svešie" pirmizrāde notika . Filma saņēma pozitīvas kritiķu atsauksmes, slavējot Vīveres, Billa Pekstona un Dženetes Goldstīnas aktierspēli. Filma saņēma vairākas balvas un nominācijas, tostarp Amerikas Kinoakadēmijas balvas nomināciju kategorijā "Labākā aktrise galvenajā lomā" (Vīvere), laikā kad zinātniskās fantastikas žanrs kopumā tika ignorēts. Filma nopelnīja 131,1—183,3 miljonus ASV dolāru, padarot to par vienu no ienesīgākajām 1986. gada filmām visā pasaulē.

 Atsauces 

 Ārējās saites 

Kategorija:1986. gada filmas
Kategorija:ASV filmas
Kategorija:Apvienotās Karalistes filmas
Kategorija:Spraiga sižeta filmas
Kategorija:Filmas par ārpuszemes dzīvību
Kategorija:ASV zinātniskās fantastikas filmas
Kategorija:Svešais
Kategorija:20th Century Fox filmas